# Milà-Sanremo 2013

La Milà-Sanremo 2013, 104a edició de la Milà-Sanremo, es disputà el diumenge 17 de març de 2013 sobre un recorregut de 246 km i fou la quarta prova de l'UCI World Tour 2013. Per primera vegada en 31 anys la cursa es disputa en diumenge després que els organitzadors decidissin moure-la per motius logístics.
Una important nevada forçà els organitzadors a escurçar la cursa dels 298 quilòmetres inicialment previstos a 246 quilòmetres, eliminant l'ascensió al Pas del Turchino i Le Manie, neutralitzant la cursa i portant els ciclistes en autobús per reprendre la cursa més endavant.
Uns quants ciclistes van optar per no reprendre la cursa, entre ells Tom Boonen (Omega Pharma-Quick Step), com a protesta per la decisió de permetre a tots els ciclistes prendre la sortida amb el grup principal, tot hi haver perdut contacte amb aquest abans de la neutralització.
El vencedor final fou l'alemany Gerald Ciolek (MTN-Qhubeka), que s'imposà a l'esprint al gran favorit per a la victòria final, Peter Sagan (Cannondale) i a Fabian Cancellara (RadioShack-Leopard), segon i tercer respectivament.

## Equips participants

En la cursa hi prengueren part 25 equips, el nombre màxim permès, per un total de 200 corredors. A la presència obligatòria dels 19 equips UCI ProTeam, s'hi afegiren sis equips convidats de categoria professional continental: GW Erco Shimano, Bardiani Valvole-CSF Inox, FDJ, IAM Cycling, MTN-Qhubeka i Team Europcar.
| Núm. | Codi | Equip |
| 1-8 | OGE | Orica-GreenEDGE |
| 11-18 | ALM | AG2R La Mondiale |
| 21-28 | AND | GW Erco Shimano |
| 31-38 | AST | Astana Qazaqstan Team |
| 41-48 | BAR | Bardiani Valvole-CSF Inox |
| 51-58 | BLA | Blanco Team |
| 61-68 | BMC | BMC Racing Team |
| 71-78 | CAN | Cannondale |
| 81-88 | EUS | Euskaltel–Euskadi |
| 91-98 | FDJ | FDJ |
| 101-108 | GRS | Garmin-Sharp |
| 111-118 | IAM | IAM Cycling |
| 121-128 | KAT | Team Katusha |
| Núm. | Codi | Equip |
| 131-138 | LAM | Lampre-Merida |
| 141-148 | LTB | Lotto-Belisol |
| 151-158 | MOV | Movistar Team |
| 161-168 | MTN | MTN-Qhubeka |
| 171-178 | OPQ | Omega Pharma-Quick Step |
| 181-188 | RLT | RadioShack-Leopard |
| 191-198 | SKY | Team Sky |
| 201-208 | ARG | Argos-Shimano |
| 211-218 | EUC | Team Europcar |
| 221-228 | TST | Team Saxo-Tinkoff |
| 231-238 | VCD | Vacansoleil-DCM |
| 241-248 | VIN | Vini Fantini-Selle Italia |

## Desenvolupament de la cursa

Al km 5 es forma una escapada formada per Diego Rosa (GW Erco Shimano), Maksim Belkov (Team Katusha), Lars Ytting Bak (Lotto-Belisol), Filippo Fortin (Bardiani Valvole-CSF Inox), Matteo Montaguti (AG2R La Mondiale) i Pablo Lastras (Movistar Team). Ràpidament van obrir diferències fins als 11 minuts als 45 km i 12 minuts i mig al km 65. La cursa fou neutralitzada a Ovada, al km 117, degut a la neu. Els ciclistes foren traslladats en autobús a Cogoleto, al km 173. Quan es reprengué la cursa, amb una hora i mitja d'endarreriment, els escapats conservaven el 7 minuts i 10 segons d'abans de la neutralització.
Els equips Astana Qazaqstan Team, Cannondale, Team Sky i Lampre-Merida van prendre el lideratge del gran grup per tal de neutralitzar els escapats. Mentrestant s'anaven succeint els abandonaments fruit del fred intens, com ara Matthew Goss (Orica-GreenEDGE), Michał Kwiatkowski (Omega Pharma-Quick Step) o Giacomo Nizzolo (RadioShack-Leopard). A manca de 70 km els escapats encara disposaven de 4' 30" i de 2' en l'inici de l'ascensió a Capi, on Resa ataca, seguit per Belkov i Bak.
El trio capdavanter fou neutralitzat a la base de la Cipressa. En aquesta ascensió es forma un grup al capdavant en què destaca Sylvain Chavanel (Omega Pharma-Quick Step). En el descens serà Philippe Gilbert (BMC Racing Team) el que passi a l'atac. Peter Sagan (Cannondale) s'uneix a manca de 17 km, acompanyat per John Degenkolb (Argos-Shimano), Fabian Cancellara (RadioShack-Leopard), Filippo Pozzato (Lampre-Merida), Eduard Vorgànov (Team Katusha), Ian Stannard (Team Sky), Jurgen Roelandts i Chavanel. Un posterior atac de Chavanel, Stannard i Vorgnaov els fa iniciar el Poggio amb 25 segons al davant. Posteriors atacs fan que Vorgnaov es despengi i es formi un grup de sis corredors al capdavant, amb Luca Paolini (Team Katusha), Sagan, Pozzato, Gerald Ciolek (MTN-Qhubeka) i Cancellara. Malgrat els atacs de Sagan i Stannard, la victòria es decidí a l'esprint, on Ciolek sorprèn el favorit Sagan.

## Classificació final

| | Ciclista | Equip | Temps | Punts UCI |
| 1 | Gerald Ciolek (AUS) | MTN-Qhubeka | 5h 37' 20" | - |
| 2 | Peter Sagan (SVK) | Cannondale | m. t. | 80 |
| 3 | Fabian Cancellara (SUI) | RadioShack-Leopard | m. t. | 70 |
| 4 | Sylvain Chavanel (FRA) | Omega Pharma-Quick Step | m. t. | 60 |
| 5 | Luca Paolini (ITA) | Team Katusha | m. t. | 50 |
| 6 | Ian Stannard (GBR) | Team Sky | m. t. | 40 |
| 7 | Taylor Phinney (USA) | BMC Racing Team | m. t. | 30 |
| 8 | Alexander Kristoff (NOR) | Team Katusha | + 14" | 20 |
| 9 | Mark Cavendish (GBR) | Omega Pharma-Quick Step | + 14" | 10 |
| 10 | Bernhard Eisel (AUT) | Team Sky | + 14" | 4 |

## Referències

* ↑ «Order of Arrival» (PDF). Milà-Sanremo. La Gazzetta dello Sport; RCS MediaGroup, 17-03-2013. [Consulta: 17 març 2013].
* ↑ Lowe, Felix «Ciolek wins snow-shortened Milan-San Remo». Yahoo! Eurosport. TF1 Group, 17-03-2013 [Consulta: 17 març 2013].
* ↑ Atkins, Ben «UCI confirms Milano-Sanremo and il Lombardia moving to Sundays in 2013». VeloNation. VeloNation LLC, 28-11-2012 [Consulta: 15 març 2013].
* 1 2 3 «Ciolek bate a Sagan en la Milán-San Remo» (en castellà). El Mundo Deportivo, 17-03-2013. [Consulta: 24 març 2013].
* ↑ «Squadre Milano-Sanremo» (en italià). gazzetta.it, 17-03-2013. [Consulta: 17 març 2013].

## Enllaços externs

* Web oficial